ได้มาทานร้านบางหวานที่ The JAS วังหินหลายรอบแล้ว ทุกครั้งจะสั่งขนมปังสังขยา (สีเขียว) และทานคนเดียวหลายแผ่น เพราะชอบมากรู้สึกว่ามันไม่หวานเลี่ยนเหมือนร้านอื่นๆ ส่วนขนมปังหน้าอื่นก็ลองสั่งหน้าเนยนมบ้าง เนยน้ำตาลบ้าง แบบกลัวคนขายจะว่าเราสั่งเป็นหน้าเดียว กาแฟที่นี่ก็รสชาติกลมกล่อมนะ มีให้เลือกหลากหลายเมนู จะสั่งทีไรต้องคิดนานทุกที เพราะชื่อเครื่องดื่มดูน่าสั่งทุกอย่าง แต่ถ้าคนที่ไม่ชอบทานหวานมาก ก็บอกคนขายหน่อยก็ดีนะว่าลดความหวานลงนิดนึง รับรองไม่ผิดหวังแน่นอน แต่อาจจะมีติงอยู่นิดหน่อยตรงเรื่องราคา ที่แก้วละเฉียด 100 บาท สำหรับครั้งล่าสุดก็ได้ลองสั่งปังเย็น Rocher มาทาน ตอนแรกก็คิดว่าจะเหมือนน้ำแข็งใส ราดช็อกธรรมดา แต่พอได้ชิมแล้วพบว่าอร่อยกว่าที่คิดไว้มาก ทานแล้วเหมือนได้ทานเฟอร์เรโรไปด้วยเลย ได้เนื่อได้น้ำไปเต็มๆ ถ้าใครยังไม่ลอง ก็เชิญได้นะแนะนำ  